Salva Kiir Mayardit

Salva Kiir Mayardit (* 13. september 1951) je prezident republiky Južný Sudán.

Pochádza z kmeňa Dinka. V mladosti vstúpil do milície Anyanya, bojujúcej za práva černošského a kresťanského obyvateľstva v južnej časti Sudánu. Po podpísaní prímeria s centrálnou vládou v roku 1972 slúžil v sudánskej armáde. V roku 1983 sa stal bojovníkom Sudánskej ľudovo-oslobodzovacej armády, ktorú založil John Garang na protest proti porušovaniu dohôd zo strany chartúmskych politikov. Keď bola v roku 2005 uzatvorená dohoda o federalizácii Sudánu, stal sa Garang prezidentom autonómneho juhosudánskeho štátu a Kiira menoval svojim zástupcom. Po Garangovej smrti pri leteckom nešťastí Kiir získal funkciu juhosudánskeho prezidenta a sudánskeho viceprezidenta. Bol zástancom úplnej nezávislosti juhu: vyhlásil, že je lepšie žiť vo vlastnom štáte než byť v Sudáne občanmi druhej kategórie.http://www.reuters.com/article/2009/10/31/us-sudan-south-independence-idUSTRE59U1FT20091031 Jeho sen sa naplnil po referende v januári 2011, v ktorom hlasovalo pre odtrhnutie cez 98% juhosudánskych voličov. 9. júla 2011 tak vznikol nový štát a Salva Kiir Mayardit sa stal jeho hlavou.

Vo funkcii musel čeliť hospodárskym problémom vojnou zničenej krajiny, pohraničním sporom so Sudánom i opozícii zo strany viceprezidenta Rieka Machara, ktorého podporovali menšinoví Nuerovia. Spory vyvrcholili v júli 2013 rozpustením vlády,http://www.pressexpress.eu/2013/07/24/prezident-jizniho-sudanu-vymenil-cely-kabinet -po-spore-viceprezidentom / 70955 po ktorých nasledovali vážne násilnosti, ktoré mohli prerásť do občianskej vojny.http://www.ceskatelevize.cz/ct24/svet/272514-primeri-v-jiznim -sudanu-je-po-par-hodinach-zrejme-u-konca /

Označuje sa za veriaceho katolíka, abstinenta a nefajčiara. Zaujímavý je jeho zvyk nosiť pri slávnostných príležitostiach kovbojský klobúk, ktorý údajne dostal od Georgea W. Busha.http://www.ibtimes.com/why-does-president-south-sudan- always-wear-cowboy-hat-739113

 Referencie 

 Iné projekty 

 Externé odkazy 
 Http://www.presidentkiir.com/ 
 Http://www.bbc.com/news/world-africa-12107760

 Zdroj 

Kategória:Prezidenti Južného Sudánu